{"fi":"Ilmoittautuminen: https://link.webropol.com/s/AamunavausMikkoValo","sv":"","en":""}
AARG Aamunavaus möyhentää taiteen maaperää avaamalla nykytaidekentän toiminta- ja yhteistyömalleja etenkin maaseudulla.
AARG Aamunavaus: Lapuan kaupungin museot taide- ja kulttuuritoimijana
Aamunavaus on suunnattu taiteilijoille ja luovan alan tekijöille keskustelu- sekä tapaamisalustana kerran kuukaudessa perjantaisin klo 10-11. Lapuan kaupungin museot taide- ja kulttuuritoimijana Aamun avaa: Amanuenssi Mikko Valo Miten Lapuan Taidemuseon näyttelyohjelma rakentuu? Miten kulttuurihistoriallisten museoiden kokoelmat ja näyttelyt ovat innoittaneet Lapualla vierailleita residenssitaiteilijoita? Millaista yhteistyötä museot tekevät muiden taide- ja kulttuuritoimijoiden kanssa? Perjantai 6.5.2022 klo 10-11 Pedatila itikka, 2 krs. Kalevan Navetta Kulttuurikeskus Vanhassa Paukussa sijaitsevat Lapuan kaupungin museot ovat keskeinen osa kaupungin kulttuuripalveluja. Amanuenssi Mikko Valo kertoo museoilla tehtävästä näyttely-, yleisö- ja kokoelmatyöstä sekä esittelee museoiden toteuttamia yhteistyötapoja. Seinäjokelaislähtöinen Mikko Valo on työskennellyt Lapuan kaupungin museoiden amanuenssina kesäkuusta 2020 lähtien. Hän on valmistunut Jyväskylän yliopistosta filosofian maisteriksi taidehistorian oppiaineesta. Valon erityisalaa ovat arkistot ja erityisesti taiteilijoiden yksityisarkistot. Ennen työtään museossa ja muissa muistiorganisaatioissa hän on toiminut populaarimusiikin marginaalissa soittajana, säveltäjänä, sanoittajana, DJ:nä ja kirjoittajana. Ilmoittautuminen päättyy to 5.5. klo 12. Tilaisuudet sisältävät kahvitarjoilun. Aamunavauksen jälkeen on mahdollista tutustua Seinäjoen taidehallin näyttelyihin ilmaiseksi. AARG AARG on Seinäjoen taidehallin lanseeraama keskustelualusta ja tapaamispaikka, joka on suunnattu nykytaiteen kentällä toimiville ammattilaisille, kuten taiteilijoille, kuraattoreille sekä luovan alan tekijöille. AARG on lyhenne sanoista Art and the Rural Gathering. Seinäjoen taidehallin ohjelmalinjaukset kumpuavat maaseudusta ja urban-rural –rajapinnasta nousevista kysymyksistä ja ilmiöistä. Taidehalli toteutti vuosina 2017-2019 Mullistaja–maaseututaidemalli hankkeen, jossa monia yhteistyömalleja lanseerattiin ja sittemmin niitä on kehitetty eteenpäin Taidehallin näyttely- ja oheisohjelmassa. AARG jatkaa Mullistajassa alkanutta kehittämistyötä. Vuosittain järjestetään laajempi AARG Gathering keskustelutapahtuma, joka nostaa esille eri näkökulmia ja toimintatapoja taiteen ja maaseudun risteyskohdista. Viimeiset kaksi vuotta nämä ovat olleet livelähetyksen muodossa. AARG Aamunavaukset vuorostaan avaavat aihepiiriä ja pitävät ajankohtaista keskustelua yllä. AARG vastaa tarpeeseen keskustella työskentelymetodeista sekä vertaisoppia yhteistyökuvioista, joissa maaseutu toimii nykytaiteen alustana.
Liput 44 € (sis. palvelumaksut) saatavissa Lippu.fi-palvelusta sekä Yrittäjät Areenalla -messuilta.
Yrittajat Areenalla-jatkot_Stand up-ilta_23-04-2022_visit alavus.jpg
Kaksituntinen stand up- komiikkaa Hotelli Alavudessa.
Stand Up -ilta ja messujen jatkot Hotelli Alavudessa 23.4.2022 klo 19.00-21.00
Yrittäjät Areenalla -messujen jatkot Stand Up -ilta Hotelli Alavudessa lauantaina 23.4.2022 klo 19.00-21.00. Esiintymässä kolme tunnettua, loistavaa stand up -koomikkoa Mika Eirtovaara, Aatu Raitala sekä Riku Suokas! Ja ilta jatkuu hotellin alakerran yökerhossa. Liput 44 € (sis. palvelumaksut) Lippu.fi:stä (linkki avautuu suoraan Lippu.fi-palveluun). Lippuja myynnissä myös Yrittäjät Areenalla -messuilla osastolla D11 sekä puh. 044 333 0379 tai terhi@sytelaproductions.fi Tervetuloa rentoon irtiottoon arjesta ja nauramaan parin tunnin verran!
Sisäänpääsymaksu 8 euroa, alle 10-vuotiaat maksutta.
Yrittajat Areenalla-banneri_1140 x 400 pix_EP-kalenteri.jpg
Koko perheen lämminhenkinen messutapahtuma Alavus Areenalla
Alavuden Yrittäjät ry, Töysän Yrittäjät ry, Alavuden kaupunki ja Alavuden Kehitys Oy
Yrittäjät Areenalla -messut 23.-24.4.2022
Alavus Areenalla järjestetään viidennet Yrittäjät Areenalla -messut lauantaina 23.4. ja sunnuntaina 24.4. Messut ovat avoinna kumpanakin päivänä klo 10-17. Sisäänpääsymaksu 8€ / 1 päivän lippu tai 12€ / 2 päivän lippu, alle 10-vuotiaat maksutta. Liput voi ostaa myös ennakkoon Lippu.fi-palvelusta. Yrittäjät Areenalla -tapahtuma tarjoaa erinomaisen tilaisuuden tuotteiden ja palveluiden esittelyyn ja myymiseen. Näytteilleasettajiksi ovat lämpimästi tervetulleita kaikki yritykset ja yhteisöt koko Etelä-Pohjanmaan alueelta ja kauempaakin. Alavus Areena tarjoaa loistavat tilat noin 200 näytteilleasettajalle. Vaihtoehtoina erilaisten tuotteiden ja palveluiden esille tuomiseen ovat messuosasto, toripöytä tai ulkopaikka. Lue lisää tapahtuman nettisivuilta ja varaa oma osastopaikkasi pian! Osastohinnat ovat perinteiseen tapaan näytteilleasettajaystävälliset. Messuyleisölle tarjolla on laaja valikoima nähtävää ja koettavaa saman viikonlopun aikana, saman katon alla. Luvassa on siis antoisa tapahtuma koko perheelle. Messuosastot sijoittuvat messuhalliin Alavus Areenan alakerrokseen, yläkerroksen tasanteelta löytyvät torimyyntipöydät. Areenan sisääntulon ja pysäköintialueen yhteydessä sijaitsevilla ulkopaikoilla voi myös tutustua näytteilleasettajien tarjontaan. Messuyleisöä palvelee hallissa myös messuravintola, josta saa kahvilatuotteita sekä ruoka-annoksia niin pieneen kuin isoon nälkään. Myös yläkerran tasanteella olevassa kahviossa voi levähtää hetkisen vaikkapa kahvikupin äärellä. Ohjelmalavalla tapahtuu koko messujen ajan. Messujen juontajana nähdään mm. valovoimainen Lola Odusoga. Lauantaina 23.4. messulavalla Lolan juontajaparina toimii pitkän linjan tv-esiintyjä Marko Terva-aho, joka on toiminut juontajana, selostajana ja toimittajana niin urheilu- kuin viihdeohjelmissa. Sunnuntaina 24.4. Lolan rinnalla nähdään musiikkitaiteilija, yrittäjä ja entinen kansanedustaja Mikko Alatalo. Hän on koko kansan maalaispoika ja tunnettu tv-juontaja, joka on levyttänyt yli 700 laulua. Lisäksi Alatalo on ollut jo yli 40 vuotta Suomen yrittäjien jäsen. Nuoria messukävijöitä kiinnostaa varmasti suosikki-tubettaja Lakko, joka on mahdollista tavata messuilla lauantaina. Messujen avaajaksi on lupautunut tiede- ja kulttuuriministeri Antti Kurvinen. Hän lausuu avaussanat lauantaina klo 10.30. Tarkempi ohjelma julkistetaan tapahtuman nettisivuilla. Kohdataan Alavudella 23.-24.4.2022!
Suvi ja Samuel Lindellin konsertti Lappajärven Onnintuvalla
Kulttuuriyhdistys Karikko ry/Taide- ja kulttuurikeskus Onnintupa -hanke
Suvi Lindell duo konsertoin Taide- ja kulttuurikeskus Onnintuvalla la 9.4. klo 19. Suvi Lindell duo esittää artistin omia kappaleita sekä ulkomaisia ja kotimaisia covereita. Lindellin oma musiikki on englanninkielistä jazzvaikutteista soulpoppia. Duossa Suvi Lindell laulaa ja soittaa pianoa, Suvin mies Samuel Lindell soittaa kitaraa ja laulaa. Suvi Lindell (os. Savola) on Lappajärveltä kotoisin oleva muusikko. Kokkolassa asuva, musiikin parissa työskentelevä laulaja-lauluntekijä ja pianisti viimeistelee parhaillaan ensimmäistä pitkäsoittoaan. Samuel Lindell on laulaja ja kitaristi, jonka musiikillinen polku on kulkenut monien rytmimusiikin tyylien sekä klassisen musiikin maastoissa. Lindell on toiminut muusikkona ja sovittajana monissa eri kokoonpanoissa sekä opettanut päivätyönään Kaustisen musiikkilukiossa. Tapahtuma on osa Taide- ja kulttuurkeskus Onnintupa -hankkeen toimintaa. Hanke on saanut Leader-rahoitusta Aisapari ry:ltä.
Kurikalainen valokuvataiteilija Tapio Haapalahti tuo 60v juhlanäyttelyynsä ”The Final Cut” kolme erillistä kuvasarjaa.
Valokuvataidenäyttely ”The Final Cut”; Tapio Haapalahti [Kurikka]
Galleria Kurikan Wanha Asema [Avoinna arkisin klo 10:30 – 15:00]
”Deep In To The Härmä”, ”Dash of salts on paper” ja ” Free Banksy”. Teossarjat antavat kuvan taiteilijan lähes 45 vuotta kestäneen valokuvaaja / valokuvataiteilijan uran, varsin omintakeiseksi muokkaantuneesta tyylistä. Teossarjoissa yhdistyy 1800-luvun lopun valokuvausperinne, perinteisen mustavalko henkilökuvauksen kautta, aina postmodernin abstraktiseen, digitaaliseen valokuvataiteeseen. Näyttely koostuu noin 50 erillisestä teoksesta. ”Deep In To The Härmä” On valokuvausprojekti joka toteutettiin hyvin tiiviillä aikataululla 7/2021-3/2022 välisenä aikana. Projektiin kuvattiin aitoja Etelä-Pohjanmaalla vaikuttavia henkilöitä omana ”arki” persoonanaan, ilman maskeerausta tms. valmistautumista kuvaan. Valokuvat toteutettiin perinteisin analogisin valokuvausmenetelmin 13x18cm mustavalko laakafilmille, joista tehtiin näyttelyvedokset (märkävedoksia ja printtejä). Projektin kuvauksiin osallistui n. 150 henkilöä, joista lopulta valikoitui esillä oleva näyttelysarja. ”Dash of salts on paper” Näyttelysarjassa taiteilija tuo esille wanhoja 1800-luvun puolivälin vedostustekniikoita erillaisin aihein. Tekniikoissa mukana syanotypia, suolavedos ja Platina/Palladium vedostus. Nämä ovat tekniikoita joita Haapalahti on kouluttanut myös toisille taiteilijoille työpajoissaan laajalti, aina Viroa myöten. Esillä olevat työt on vedostettu Kurikassa taiteilijan työhuoneella museolaatuiselle kuitupaperille. ” Free Banksy” Teossarjassa taiteilija tuo nähtäväksi hyvin henkilökohtaisen näkemyksen digitaalisesta kuvasta. Sarjan työt ovat digitaalikuvia jotka ovat rankasti käsitelty ja joiden käsittelyssä on myös käytetty kuvan digitaaliseen profiiliin upotettua, taiteilijan sydäntapahtuman aikaista EKG-käyrää. Nämä räiskyvän värikkäät taidekuvat on vedostettu UltraChrome™ K3 pigmenttivärein kanvakselle. Tapio Haapalahti on 1962 Oulussa syntynyt valokuvaaja/valokuvataiteilija ja vedostustekniikoiden kouluttaja, joka muutti Tampereelta Kurikkaan 2018, jäätyään sairaseläkkeelle. Hän toimii mm. Pohjanmaan Valokuvakeskuksen hallituksessa ja analogisten kuvaustekniikoiden kouluttajana. Haapalahti on myös toiminut Kurikan Kuvataideyhdistyksen hallituksessa ja pitänyt yhdistyksen jäsenille 1800-luvun tekniikoiden taidevedostuskoulutuksia. Haapalahti oli myös Tampere Camera Fair, maailmanlaajuisen valokuvaajatapahtuman ”isä” ja vetäjä aina 2018 saakka, kunnes luovutti tapahtuman konseptin ja vetovastuun Tampereen Valokuvausseuralle. Haapalahti on toiminut myös Suomen Valokuvahistoriallisen yhdistyksen hallituksessa ja koulutusvastaavana vuosina 2014-2016. Näyttely esillä: 11.4. – 1.7.2022 (arkisin klo 10:30 – 15:00) Galleria Kurikan Wanhalla Asemalla. Näyttelyn viralliset avajaiset: 15.5.2022, klo. 12:00 – 16:00.
Perinteisellä vapputorilla mm. pomppulinnaa, musiikkia, torimyyjiä (lakua ym.) ja motoristien ohiajo.
Kurssin hinta: 40 €/aikuinen & lapsi -pari
Aikuinen & lapsi -taidekurssi on 4 kertaa kokoontuva lapsen ja läheisen aikuisen yhteinen taidehetki.
Taide- ja kulttuurikeskus Kalevan Navetassa (1. kerroksessa) Kässä 1 -työpajatilassa
Taidepajassa taidetta tehdään yhdessä! Lapsi voi osallistua kurssille yhdessä vanhemman, isovanhemman, kummin tai muun läheisen aikuisen kanssa. Kurssin tehtävät ja teemat kumpuavat esillä olevista näyttelyistä: Poikkipolkuja ekologiaan & Tamara Piilola: Puu on ihme. Työpajassa ihmetellään, tutkitaan ja päästään kokeilemaan erilaisia materiaaleja taiteen tekemiseen. Työpaja kokoontuu tiistaisin 4 kertaa taide- ja kulttuurikeskus Kalevan Navetassa (1. kerroksessa) Kässä 1 -työpajatilassa. Yksi työpaja kestää 1h 15 min. Ryhmään mahtuu 8 aikuinen & lapsi -paria. Osallistujille lähetetään tarkempi infokirje ennen kurssin alkamista. Kurssin hinta: 40 €/aikuinen & lapsi -pari. Hinta sisältää ohjauksen, materiaalit ja aikuisen pääsylipun Taidehalliin. Kurssin ohjaaja taideohjaaja Ruusu-Maria Lappalainen. 5–6-vuotiaille suunnatun kurssin tiistait ovat: ti 26.4. klo 17.15-18.30 ti 3.5. klo 17.15-18.30 ti 10.5. klo 17.15-18.30 ti 17.5. klo 17.15-18.30 Kuva: Katariina Vestergård
Maatalouden resurssitehokkuus_logoilla.jpg
Webinaari tarjoaa tiiviin katsauksen Ukrainan sodan vaikutuksista ruokaturvaan ja alkutuotannon haasteisiin erityisesti Etelä-Pohjanmaalla.
Aamukahvit: maatalouden resurssitehokkuus kriisitilanteessa - katsaus E-P:lle
Järjestämme keskiviikkona 13.4. klo 9.00-10.15 Maatalouden resurssitehokkuus kriisitilanteessa – tilannekatsaus Etelä-Pohjanmaalle –aamukahviwebinaarin. Ilmoittautuminen Webinaarissa Luonnonvarakeskuksen tutkimusprofessori Jyrki Niemi kertoo tuotantopanosten riskeistä ja niiden turvaamisesta kriisitilanteissa, ja MTK Etelä-Pohjanmaan toiminnanjohtaja Yrjö Ojaniemi antaa katsauksen Etelä-Pohjanmaan tilanteeseen. Omavaraisen ruoantuotannon tärkeys on korostunut Ukrainan kriisin myötä. Energian ja muiden tuotantopanosten hintojen nousu aiheuttaa kuitenkin merkittäviä haasteita erityisesti maatalousalan yrityksille, joilla oli kannattavuusongelmia jo aiemmin. Hintojen nousu heijastuu koko ruokaketjuun ja lisää todennäköisesti haasteita myös tulevaisuudessa. Resurssitehokkuuden parantamisella on mahdollisuus osaltaan tukea yritysten kulujen hallintaa ja lisätä toimialan kestävyyttä. Boostaa ruokabisnestäsi kestävästi -webinaarisarja etsii ratkaisuja ruokaketjun kestävyyshaasteisiin. Toteutamme vuoden 2022 aikana lyhyitä tietoiskuja ja työpajoja ruoka-alan yrityksille kestävän liiketoiminnan harjoittamisesta erityisesti resurssitehokkuuden näkökulmasta. Webinaarisarja järjestetään osana EAKR-rahoitteista Kiertotalouden osaamisalusta Etelä-Pohjanmaalle – CircEPOs -hanketta. Webinaari on maksuton.
Työpajan hinta on 12 €, (sisältää materiaalit, ohjauksen sekä näyttelyopastuksen)
The cost of the workshop is 12€, (including materials, guidance and exhibition guidance)
Nopeasti loppuunmyyty Paint & Wine järjestetään nyt suuren kysynnän vuoksi toista kertaa!
Due to high demand Paint & Wine comes again on 6th of May at 5.30pm to 7pm.
Paint & Wine -työpaja on rento hetki luovuuden äärellä. 6.5. työpajassa tutustumme aluksi klo 17.30 Tamara Piilolan: Puu on ihme -näyttelyyn, josta inspiroituneena osallistujat pääsevät luomaan oman taideteoksen akryylimaaleilla kankaalle. Työpaja toteutetaan kokonaisuudessaan Vintti-näyttelytilassa ja se kestää 1,5 tuntia. Työpajan hinta on 12 €, (sisältäen materiaalit, ohjauksen sekä näyttelyopastuksen). Työpajan yhteyteen on mahdollista ostaa omakustanteisesti esim. viiniä tai muita juomia Äärellä-ravintolasta. Juoman ostaminen ei ole ehto työpajaan osallistumiselle. Työpaja on K-18. Työpajan ohjaa taideohjaaja Ruusu-Maria Lappalainen. Työpaja kokoontuu aulassa. Kuva: Katariina Vestergård
The Paint & Wine workshop is a relaxed moment for creativity. The workshop includes a guided tour to the exhibition Tamara Piilola: Tree is a Miracle. Inspired by the tour participants are given the materials to create their own artwork with acrylic paints on canvas. The workshop will take place entirely in the Vintti exhibition space and lasts 1.5 hours. The cost of the workshop is 12€ (including materials, guidance and guided tour). During the workshop you can enjoy wine and other beverages from the Äärella restaurant at your own expense. Buying a drink is not mandatory for attending the workshop. The workshop is for adults only. The workshop is led by art instructor Ruusu-Maria Lappalainen. The workshop meets in the Kalevan Navetta entrance next to the Info desk. Photo: Katariina Vestergård
Murramme kiertotalouteen liittyviä myyttejä ja tarjoamme asiantuntijasparrausta kiertotalouden mukaisen liiketoiminnan kehittämiseen
Onko kiertotalous vain kierrättämistä? Onko kiertotalous paluu entisille ajoille, eikä digitalisaatiolla ole juurikaan mitään tekemistä kiertotalouden kanssa? Onko kiertotalous toimiala, jossa voi tehdä liiketoimintaa vain kiertotalousinnovaatioita kehittämällä? Ovatko ekologiset ajurit ainoita, jotka ohjaavat meitä kohti kiertotaloutta? Vastauksia mm. näihin kysymyksiin tarjoamme tiistaina 12.4. klo 12.30-15.30 järjestettävässä ilmaisessa workshopissa, joka on suunnattu eteläpohjalaisille pk-yrityksille – eli sinulle. Workshopissa murramme sitkeässä istuvia kiertotalouteen liittyviä myyttejä ja tarjoamme asiantuntijasparrausta kiertotalouden mukaisen liiketoiminnan kehittämiseen yrityksessäsi. Täällä pääset laajentamaan ymmärrystäsi kiertotaloudesta ja näkemään sen tuomia mahdollisuuksista omassa liiketoiminnassasi vahvojen ammattilaisten tuella. Tilaisuudessa asiantuntijan ja sparraajan roolissa toimivat kestävän kasvun muutosjohtaja Ville Availa sekä kiertotalouskonsultti Anni Pötry Double Round -yrityksestä. Miksi juuri teidän yrityksenne kannattaisi olla kiinnostunut kiertotaloudesta ja sen tuomista mahdollisuuksista viimeistään NYT? – Ensinnäkin siksi, että kiertotalouden ratkaisut tuovat mukanaan kustannussäästöjä ja taloudellista tehokkuutta. Kestävämmät ratkaisut parantavat resurssitehokkuutta, mistä seurauksena kustannukset energian kulutuksesta ja materiaalien käytöstä ja prosessoinnista pienenevät. Kiertotalouden liiketoimintamallit mahdollistavat myös pidemmät ja syvemmät asiakassuhteet. – Toiseksi sen vuoksi, että yrityksiltä vaaditaan joka suunnasta vastuullisia toimia. Asiakkaiden vaatimukset jatkavat kasvamistaan, ja rahoittajien ja sijoittajien vaakakupissa yrityksen vastuullisuus painaa ja tulee painamaan yhä enemmän. – Viime vuosina vahvasti koskettaneet kriisit ovat osoittaneet haavoittuvuutemme ja suuren riippuvuuden raaka-aineista. Kiertotalouden ratkaisut auttavat vähentämään riippuvuutta neitseellisistä raaka-aineista, minkä merkitys korostuu erityisesti epävarmoina aikoina. Myös raaka-aine pula on todellisuutta tänään. – Se on myös välttämätöntä, mikäli haluaa pysyä kilpailijoiden kanssa vähintään samalla viivalla tulevaisuudessa. – Viimeisimpänä muttei vähäisimpänä: vastuullinen työnantajakuva on vetovoimatekijä työmarkkinoilla. Osaajapulan kasvaessa tämä valttikortti kannattaa olla lyötävissä pöytään. Syitä perehtyä kiertotalousiiketoiminnan ihmeelliseen maailmaan on yrityksen näkökulmasta siis monia, ja tämä workshop on yksi tilaisuus saada aiheesta lisää tietoa – laadukasta asiantuntijasparrausta unohtamatta. Hyödynnä tämä maksuton tapahtuma ja ilmoittaudu tilaisuuteen täällä: https://link.webropolsurveys.com/EP/6EAAA4327BBFBBAA Tilaisuus järjestetään osana EAKR-rahoitteista Kiertotalouden osaamisalusta Etelä-Pohjanmaalle – CircEPOs -hanketta. TERVETULOA!
Lapuan taidekoulun visuaalisten taiteiden oppilastöiden näyttely 2022
Lapuan taidekoulun kevätnäyttely: Nuotiolla
Lapuan taidekoulun kevätnäyttely Nuotiolla kokoaa yhteen visuaalisten taiteiden, kuvataiteen ja käsityön oppilastöitä lukuvuodelta 2021—2022. Vuoden teemana taidekoululla on ollut tuli. Näyttelyssä se näkyy töiden sisällöissä tai työprosesseissa. Opinnoissa on mm. tutkittu paljon valoa piirtäen ja maalaten sekä tehty keraamisia esineitä savesta polttamalla. Näyttelyssä on esillä 149:n oppilaan töitä. Nuorimmat heistä ovat 5-vuotiaita, mutta syksyllä aloitti opintonsa myös aikuisten kuvataideryhmä
Kopio Kopio Green and Red Christmas ConsumerPersonal Letter.png
Satutuokiot kahden viikon välein torstaisin ja perjantaisin klo 9.30
Kevään 2022 satutuokiot Ylistaron kirjastossa torstaisin ja perjantaisin klo 9.30: 10.2. ja 11.2. 24.2. ja 25.2. 10.3. ja 11.3. 24.3. ja 25.3. 7.4. ja 8.4. 21.4. ja 22.4. 5.5. ja 6.5. 19.5. ja 20.5. Satutuokioilla luetaan tarinoita ja satuja, runoja ja loruja. Joskus satutunnilla voi olla vierailijoitakin. Satutuokio kestää noin puoli tuntia. Tervetuloa!